V navadi je, da je zaroka nekakšno presenečenje, ki ga zaročenec pripravi svoji bodoči nevesti. Seveda tudi ta tradicija ni brez izjem in pogosto se zgodi, da zaljubljenca svojo zaroko in poroko načrtujeta skupaj. A če bi radi ostali tradicionalni oziroma se vam zdi presenečenje dobra ideja, bo treba zaročni prstan izbrati brez vednosti bodoče zaročenke, kar lahko predstavlja kar nekaj težav.